open-index/open-wikipedia-markdown huggingface dataset:
รัสแอร์ เที่ยวบินที่ 9605

**รัสแอร์ เที่ยวบินที่ 9605** (หรือ **รัสไลน์ เที่ยวบินที่ 243**) เป็นเที่ยวบินตามกำหนดการของสายการบินรัสแอร์ ซึ่งเป็นบริษัทแม่ของบริการรัสไลน์ ระหว่างท่าอากาศยานนานาชาติโดโมเดโดโว และท่าอากาศยานเปโตรซาวอดสก์ อากาศยานที่ใช้เป็นแบบตูโปเลฟ ตู 134-เอ3 เลขทะเบียน RA-65691 ซึ่งประสบอุบัติเหตุตกขณะกำลังเดินทางเข้าสู่เปโตรซาวอดสก์ไม่นานหลังจาก 23.40 น. ตามเวลาท้องถิ่น (19:40 UTC) ของวันที่ 20 มิถุนายน พ.ศ. 2554 ทำให้มีผู้เสียชีวิต 44 คน และอีกแปดคนได้รับบาดเจ็บ ในจำนวนนี้มีผู้ได้รับบาดเจ็บหนึ่งคนเสียชีวิตจากอาการบาดเจ็บนั้น

## เหตุการณ์
อากาศยานลำดังกล่าวได้พุ่งเข้าชนทางหลวง เอ133 ขณะกำลังแล่นเข้าสู่ท่าอากาศยานเปโตรซาวอดสก์ ห่างจากรันเวย์ประมาณ 1,200 เมตร สาเหตุของการตกยังไม่เป็นที่ทราบชัดเจน ถึงแม้ว่าเหตุดังกล่าวจะเกิดขึ้นเมื่อเวลาประมาณเที่ยงคืนตามเวลาท้องถิ่น ซึ่งมีรายงานว่าสภาพอากาศเลวร้าย รวมทั้งหมอกลงจัด และอากาศยานปรากฏว่าได้พยายามลงจอดบนทางหลวงก่อนที่จะเกิดเหตุด้วย

ตามข้อมูลของเจ้าหน้าที่ท่าอากาศยาน เครื่องบินลำดังกล่าวกำลังบินออกนอกเส้นทางราว 200 เมตร และเริ่มลดระดับลงมาเร็วกว่าที่ควรอย่างมาก หน่วยควบคุมภาคพื้นดินเปโตรซาวอดสก์ระบุว่า พวกเขาแนะนำให้นักบินลงจอดครั้งที่สองเนื่องจากทัศนวิสัยที่ต่ำและสภาพอากาศที่เลวร้าย นักบินตอบว่าเขาจะพยายามลงจอดในครั้งเดียวและกล่าวว่าเขาสามารถแล่นลงจอดได้

โฆษกคณะกรรมการสอบสวนรัสเซีย วลาดีมีร์ มาร์กิน กล่าวว่า สาเหตุที่เป็นไปได้ว่าจะเกิดอุบัติเหตุทั้งหลายนั้นกำลังอยู่ในระหว่างการศึกษา รวมทั้งความผิดพลาดของนักบิน หัวหน้าหน่วยงานขนส่งทางอากาศของรัสเซียกล่าวว่า เครื่องบินได้ชนต้นสนสูง 15 เมตรก่อนที่จะตก และเสริมว่าไม่มีเพลิงไหม้หรือระเบิดบนเครื่องบินก่อนที่จะตก

ITAR-TASS รายงานว่า เจ้าหน้าที่รักษากฎหมายในพื้นที่กล่าวว่า เครื่องบินอาจประสบปัญหาด้านเครื่องยนต์ขณะกำลังบินสู่ท่าอากาศยาน ซึ่งอาจเป็นไปได้ว่าทำให้นักบินตัดสินใจลงจอดบนทางหลวง ข้อมูลของสำนักงานกระทรวงสถานการณ์ฉุกเฉินในสาธารณรัฐคาเรเลีย อันเป็นสถานที่เกิดเหตุการณ์ขึ้นนั้น การติดต่อทางวิทยุกับเครื่องบินลำดังกล่าวได้ขาดหายไปตั้งแต่ 23.40 น. ตามเวลาท้องถิ่น

## ความสูญเสีย
บนเครื่องมีผู้โดยสาร 43 คน และลูกเรือ 9 คน รวม 52 คน ในจำนวนนี้เสียชีวิต 45 คน และที่เหลืออีก 7 คนได้รับบาดเจ็บ ในบรรดาผู้รอดชีวิดนี้ มีคนหนึ่งเป็นแอร์โฮสเตส ส่วนลูกเรือคนอื่นทั้งหมดเสียชีวิต

มีผู้ได้รับบาดเจ็บคนหนึ่งเสียชีวิตจากอาการบาดเจ็บนั้นเมื่อวันที่ 22 มิถุนายน พ.ศ. 2554

## อ้างอิง

หมวดหมู่:อุบัติเหตุทางการบินในปี พ.ศ. 2554
หมวดหมู่:อุบัติเหตุทางการบินในประเทศรัสเซีย
หมวดหมู่:อุบัติเหตุของเครื่องบินตูโปเลฟ ตู-134
วงศ์ปลากระทุงเหว

**ปลาเต็กเล้ง** หรือ **วงศ์ปลาเข็มแม่น้ำ** () เป็นวงศ์ปลาในชั้นปลากระดูกแข็งวงศ์หนึ่ง ในวงศ์  Belonidae (/เบ-ลอน-นิ-ดี/)

มีรูปร่างคล้ายปลาในวงศ์ปลาเข็ม (Hemiramphidae) แต่มีขนาดลำตัวใหญ่กว่ามาก ปากแหลมยาวทั้งบนและล่าง และภายในปากมีฟันซี่เล็ก ๆ แหลมคม เกล็ดมีขนาดเล็ก เกล็ดตามแนวเส้นข้างลำตัวมีประมาณ 130–350 แถว ครีบหลังมีก้านครีบแขนงประมาณ 14–23 ก้าน ครีบอกใหญ่แข็งแรง ครีบท้องมีขนาดเล็กมาก

เป็นปลาที่กินเนื้อเป็นอาหาร  โดยไล่ล่าปลาขนาดเล็กกว่ารวมทั้งแมลงและสัตว์น้ำต่าง ๆ กิน นิยมอยู่รวมเป็นฝูง หากินตามผิวน้ำ พบกระจายพันธุ์อยู่ทั่วไปในเขตร้อนและเขตอบอุ่นทั่วโลก ส่วนมากจะพบตามบริเวณชายฝั่งทะเลที่ติดกับปากแม่น้ำ จึงจัดเป็นปลาน้ำกร่อยอีกจำพวกหนึ่ง

แพร่ขยายพันธุ์ด้วยการวางไข่ติดกับวัสดุต่าง ๆ ใต้น้ำ ไข่มักจะมีเส้นใยพันอยู่รอบ ๆ และใช้เวลาประมาณ 6–9 วันถึงจะฟักเป็นตัว นับว่านานกว่าปลาในวงศ์อื่นมาก ลูกปลาในวัยอ่อนส่วนปากจะยังไม่แหลมคมเหมือนปลาวัยโต

เป็นปลาที่สามารถกระโดดจากผิวน้ำได้สูงมาก ขนาดใหญ่ที่สุดพบยาวถึง 120 เซนติเมตร นิยมตกกันเป็นเกมกีฬา โดยมีชื่อเรียกเฉพาะในวงการตกปลาว่า "ปลาเต็กเล้ง" บางชนิดมีการเลี้ยงเป็นปลาสวยงาม เช่น ปลากระทุงเหวเมือง (*Xenentodon canciloides*)

## อ้างอิง

## แหล่งข้อมูลอื่น
*ข้อมูลจาก Fishbase.org

หมวดหมู่:ปลาแบ่งตามวงศ์
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:วงศ์ปลากระทุงเหว
เทศบาลตำบลโนนแดง

**เทศบาลตำบลโนนแดง** เป็นเทศบาลตำบลแห่งหนึ่ง ตั้งอยู่ในอำเภอโนนแดง จังหวัดนครราชสีมา

## ประวัติ

## ที่ตั้งและอาณาเขต
เทศบาลตำบลโนนแดง  ตั้งอยู่ทางทิศเหนือของจังหวัดนครราชสีมาระยะทางห่างจากจังหวัดนครราชสีมาประมาณ  75 กิโลเมตร  มีพื้นที่ทั้งหมด  6  ตารางกิโลเมตร ( 3,750 ไร่)  

## ลักษณะภูมิประเทศ
ลักษณะภูมิประเทศโดยทั่วไปของเทศบาลตำบลโนนแดง  มีสภาพพื้นที่เป็นที่ราบ  ไม่มีภูเขา  

## การแบ่งเขตการปกครอง
หมู่บ้านที่ยู่ในเขตสุขาภิบาลทั้งหมด 8 หมู่บ้าน ได้แก่ 
* หมู่ที่ 1 บ้านโนนแดง 
* หมู่ที่ 3 บ้านเต็งสูง 
* หมู่ที่ 4 บ้านหัวโคก 
* หมู่ที่ 10 บ้านบุตาคง 
* หมู่ที่ 11 บ้านใหม่ศรีประทาน 
* หมู่ที่ 12 บ้านโนนเขว้า 
* หมู่ที่ 13 บ้านหนองโจด 
* หมู่ที่ 15 บ้านตลาดโนนแดง

## อ้างอิง

โนนแดง
โนนแดง
กวินทร์ ธรรมสัจจานันท์

**กวินทร์ ธรรมสัจจานันท์** (ชื่อเล่น: ตอง เกิดวันที่ 26 มกราคม พ.ศ. 2533) เป็นอดีตนักฟุตบอลชาวไทย โดยเล่นในตำแหน่งผู้รักษาประตู

กวินทร์ ได้มาร่วมทีมกับเอสซีจี เมืองทอง ยูไนเต็ด เมื่อปี พ.ศ. 2551 ซึ่งปีนั้น เมืองทอง ยูไนเต็ดได้เลื่อนชั้นมาเล่นในไทยพรีเมียร์ลีก กวินทร์สามารถแสดงทักษะจนได้เป็นแชมป์ฟุตบอลไทยลีกครั้งแรกของสโมสร      กวินทร์สามารถเล่นตำแหน่งผู้รักษาประตูได้ดีกับสโมสร ทำให้ได้เล่นเป็นผู้รักษาประตูอย่างเต็มตัว

พ.ศ. 2556 ได้เปลี่ยนชื่อจาก "กวิน" มาเป็น "กวินทร์" จากคำแนะนำของพระมหาวุฒิชัย วชิรเมธี ภายหลังจากประสบเคราะห์ได้รับบาดเจ็บอยู่บ่อยครั้ง

ในปี พ.ศ. 2557 ได้รับแต่งตั้งจากเกียรติศักดิ์ เสนาเมือง หัวหน้าผู้ฝึกสอนทีมชาติไทย ให้เป็นกัปตันทีมชุดเอเชียนเกมส์ 2014 ที่เมืองอินช็อน ประเทศเกาหลีใต้  รวมถึงเป็นผู้ถือธงชาติไทยนำหน้าคณะนักกีฬาไทยในพิธีเปิดเอเชียนเกมส์ครั้งนั้น และในปลายปีเดียวกัน เขาได้เป็นกัปตันทีมชุดใหญ่ที่คว้าแชมป์เอเอฟเอฟ ซูซูกิ คัพ 2014 แทนที่อดุล หละโสะ ซึ่งบาดเจ็บที่หัวเข่า

กวินทร์ เป็นผู้เล่นชาวไทยคนแรกที่ได้เล่นในเบลเจียนเฟิสต์ดิวิชัน เอ เป็นการลงเล่นให้กับโอฮา เลอร์เวิน พบกับ เซอร์เคิ่ล บรูช เมื่อวันที่ 10 เมษายน พ.ศ. 2564 

กวินทร์ ประกาศแขวนถุงมือ ในวันที่ 17 มิถุนายน พ.ศ.2567 ด้วยวัย 34 ปี โดยนัดสุดท้ายของกวินทร์ คือ นัดชิงชนะเลิศไทยลีกคัพ ระหว่าง บีจี ปทุม ยูไนเต็ด พบกับเมืองทองยูไนเต็ด โดยเกมจบลงด้วยชัยชนะของบีจีปทุมที่ 1–0

## เกียรติยศ
### สโมสร
;ราชประชา
* ถ้วย ข. : พ.ศ. 2550

;เมืองทอง ยูไนเต็ด
* ไทยพรีเมียร์ลีก (4) : 2552, 2553, 2555, 2559
* ถ้วย ก. (1) : 2552
* ไทยลีกคัพ (1) : 2559
* ไทยลีกดิวิชั่น 1 (1) : 2551

### ทีมชาติ
* เอเชียนเกมส์ 2014 : อันดับ 4
* ฟุตบอลชิงแชมป์แห่งชาติอาเซียน 2014 : **ชนะเลิศ**
* ฟุตบอลชิงถ้วยพระราชทานคิงส์คัพ ครั้งที่ 43 : รองชนะเลิศ
* ฟุตบอลชิงถ้วยพระราชทานคิงส์คัพ ครั้งที่ 44 : **ชนะเลิศ**
* ฟุตบอลชิงแชมป์แห่งชาติอาเซียน 2016 : **ชนะเลิศ**
* ฟุตบอลชิงถ้วยพระราชทานคิงส์คัพ ครั้งที่ 45 : **ชนะเลิศ**
* ฟุตบอลชิงถ้วยพระราชทานคิงส์คัพ ครั้งที่ 46 : รองชนะเลิศ
* ฟุตบอลชิงแชมป์แห่งชาติอาเซียน 2020 : **ชนะเลิศ**
* ซีเกมส์ 2021 : รองชนะเลิศ

## เครื่องราชอิสริยาภรณ์

## อ้างอิง

## แหล่งข้อมูลอื่น
* 
* เปิดสถิติ "ตอง กวินทร์" ผู้รักษาประตูทีมชาติไทย ตั้งแต่เล่นฟุตบอล หลังจ่อซบยักษ์ใหญ่ไทยลีก

หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:บุคคลจากโรงเรียนอัสสัมชัญธนบุรี
หมวดหมู่:ผู้รักษาประตูฟุตบอลชาวไทย
หมวดหมู่:นักฟุตบอลจากกรุงเทพมหานคร
หมวดหมู่:นักฟุตบอลทีมชาติไทย
หมวดหมู่:ผู้เล่นในไทยลีก
หมวดหมู่:ผู้เล่นในเบลเจียนเฟิสต์ดิวิชัน เอ
หมวดหมู่:ผู้เล่นเอาด์-เฮเฟอร์เลเลอเฟิน
หมวดหมู่:ผู้เล่นฮกไกโด คอนซาโดเล ซัปโปโระ
หมวดหมู่:ผู้เล่นสโมสรกีฬาราชประชา
หมวดหมู่:ผู้เล่นสโมสรฟุตบอลการท่าเรือ
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:พุทธศาสนิกชนชาวไทย
หมวดหมู่:นักฟุตบอลชายชาวไทยที่ค้าแข้งในต่างประเทศ
หมวดหมู่:ชาวไทยในประเทศญี่ปุ่น
หมวดหมู่:ผู้รักษาประตูฟุตบอลชาย
หมวดหมู่:นักฟุตบอลเยาวชนชายทีมชาติไทย
การควบคุมตลาด

ในทางการเงิน **การควบคุมตลาด**คือการซื้อหุ้น สินค้าโภคภัณฑ์ หรือสินทรัพย์อื่น ๆ ชนิดใดชนิดหนึ่งเพื่อที่จะให้ราคาถูกแทรกแซง ส่วนใหญ่ในศัพท์ทางธุรกิจทั่วไป บริษัทที่ถูกเรียกว่าทำการควบคุมตลาดมักมีส่วนแบ่งตลาดสูงมาก ผู้ควบคุมตลาดคาดหวังว่าจะมีอำนาจควบคุมอุปทานของสินค้ามากเพียงพอที่จะตั้งราคาสินค้านั้น ๆ ได้

การควบคุมตลาดนี้สามารถทำได้โดยกลไกหลายแบบ วิธีที่ตรงที่สุดคือการกว้านซื้อสินค้าเป็นจำนวนมากที่มีอยู่ในตลาดและกักตุนสินค้าไว้ ในกรณีของตลาดซื้อขายล่วงหน้า ผู้ควบคุมตลาดอาจจะซื้อสัญญาซื้อขายล่วงหน้าของสินค้านั้น ๆ จำนวนมากแล้วขายทำกำไรหลังจากราคาเพิ่มสูงขึ้นแล้ว

## ตัวอย่างในประวัติศาสตร์
### 1970s: พี่น้องตระกูลฮันต์กับตลาดแร่เงิน
พี่น้องตระกูลฮันต์ Nelson Bunker Hunt and William Herbert Hunt พยายามจะควบคุมตลาดแร่เงินในช่วงปลายทศวรรษ 1970s และต้น 1980s, จนถึงจุดที่พวกเขาถือแร่เงินเกินครึ่งตลาดโลก ในช่วงที่พี่น้องตระกูลฮันต์เข้าซื้อสัญญาล่วงหน้าของแร่เงิน ราคาแร่เงินเพิ่มขึ้นจาก 0.195 ดอลลาร์สหรัฐต่อกรัม ในเดือนมกราคม 1979 เป็น  1.590 ดอลลาร์สหรัฐต่อกรัม ในเดือนมกราคม 1980  หรือราคาแร่เงินปรับเพิ่มขึ้น 715% ภายใน 1 ปี  ในเดือน แต่หลังจากนั้นราคาแร่เงินก็ตกลงมา เกิดเป็นเหตุการณ์ Silver Thursday ไม่นานหลังจากมีการปรับกฏเกณฑ์เรื่องการซื้อสินทรัพย์ด้วยมาร์จิน

## อ้างอิง

หมวดหมู่:การเงิน
หมวดหมู่:โครงสร้างตลาดและการกำหนดราคา
โฮร์น

**โฮร์น** () เป็นเมืองทางตะวันตกของประเทศเนเธอร์แลนด์ ในจังหวัดนอร์ทฮอลแลนด์ ตั้งอยู่บนอ่าวเอเซลเมร์ ห่างจากเมืองอัมสเตอร์ดัมไปทางเหนือ 35 กิโลเมตร ได้รับยกสถานะเป็นเมืองเมื่อปี ค.ศ. 1357 เมืองมีประชากร 70,681 คน (30 พฤศจิกายน ค.ศ. 2010) มีพื้นที่เมือง 52.49 กม² (เป็นพื้นที่น้ำ 32.62 กม²)

เป็นตลาดการเกษตรที่สำคัญ มีประตูเมือง 2 แห่ง สร้างขึ้นในคริสต์ศตวรรษที่ 16 รวมทั้งป้อมปราการ เป็นสถานที่เกิดของวิลเลิม สเคาเติน นักเดินเรือที่อ้อมแหลมฮอร์นในทวีปอเมริกาใต้เป็นคนแรก และตั้งชื่อแหลมตามชื่อของเมืองนี้ อาเบิล ตัสมัน นักสำรวจชาวดัตช์ที่เดินเรือไปพบเกาะแทสเมเนียในทวีปออสเตรเลียก็เกิดเมืองนี้เช่นกัน

หมวดหมู่:เมืองในจังหวัดนอร์ทฮอลแลนด์
โฮฟด์ดอร์ป

**โฮฟด์ดอร์ป** (; มีความหมายว่าหมู่บ้านใหญ่) เป็นเมืองในนครบาลฮาร์เลมเมอร์เมร์ ในจังหวัดนอร์ทฮอลแลนด์ ในประเทศเนเธอร์แลนด์ ในปี ค.ศ. 2009 มีประชากร 73,000 คน เมืองก่อตั้งเมื่อปี ค.ศ. 1853 หลังจากที่ระบายน้ำออกจากฮาร์เลมเมอร์เมร์แล้ว

หมวดหมู่:เมืองในจังหวัดนอร์ทฮอลแลนด์
ฮาร์เลมเมอร์เมร์

**ฮาร์เลมเมอร์เมร์** () เป็นเทศบาลในจังหวัดนอร์ทฮอลแลนด์ของประเทศเนเธอร์แลนด์ เป็นที่ลุ่มที่เกิดจากการผันน้ำทะเลออกมาก่อนในคริสต์ศตวรรษที่ 19 ชื่อของเมืองมีความหมายว่า *ทะเลสาบแห่งฮาร์เลม* 

เมืองสำคัญของฮาร์เลมเมอร์เมร์คือโฮฟด์ดอร์ป มีประชากร 70,030 คน เป็นเมืองที่เติบโตอย่างรวดเร็ว นอกจากนี้ยังมีเมืองนิวเฟนเนปและเมืองบัดฮูเฟอดอร์ปที่ขยายตัวรวดเร็วเช่นกัน ท่าอากาศยานอัมสเตอร์ดัมสคิปโฮล ท่าอากาศยานหลักของประเทศตั้งอยู่ในเขตเทศบาลฮาร์เลมเมอร์เมร์เช่นกัน

## อ้างอิง

* Garritsen, A.M. *Pyttersen's nederlandse almanak*. , 1998.

## แหล่งข้อมูลอื่น
*
*  

หมวดหมู่:เมืองในจังหวัดนอร์ทฮอลแลนด์
สุรทิน พิมานเมฆินทร์

พันตำรวจโท **สุรทิน พิมานเมฆินทร์** (เกิด 19 สิงหาคม พ.ศ. 2494) อดีตสมาชิกสภาผู้แทนราษฎรจังหวัดอุดรธานี 3 สมัย

## ประวัติ
สุรทิน เกิดวันที่ 19 สิงหาคม พ.ศ. 2494 เป็นบุตรของนายทองอินทร์ กับนางบุญชู จบการศึกษารัฐประศาสนศาสตรบัณฑิต จากโรงเรียนนายร้อยตำรวจ

## การทำงาน
สุรทินเข้ารับราชการตำรวจหลังจากจบการศึกษาจากโรงเรียนนายร้อยตำรวจ ต่อมาได้ลาออกมาทำงานการเมืองและได้รับเลือกตั้งเป็นสมาชิกสภาผู้แทนราษฎรจังหวัดอุดรธานีสังกัดพรรคความหวังใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่อมา ทางการประเทศลาวจับกุมและคุมขังในเรือนจำโพนต้อง นครเวียงจันทน์ ประเทศลาว ในข้อหาเป็นจารชนของฝ่ายรัฐบาลไทย เพื่อสอดแนมหาข่าวกรองภายในสาธารณรัฐประชาธิปไตยประชาชนลาว เมื่อวันที่ 29 มีนาคม พ.ศ. 2543 และได้ออกจากเรือนจำเมื่อเดือนธันวาคม พ.ศ. 2545

ต่อมา พ.ต.ท. สุรทิน ได้ลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งในสังกัดพรรคพลังประชาชน และในปี พ.ศ. 2554 ได้รับเลือกตั้งเป็นสมัยที่ 3 ในสังกัดพรรคเพื่อไทย ในปี พ.ศ. 2555 พ.ต.ท. สุรทิน สนับสนุนบุตรสาวสมัครรับเลือกตั้งนายกองค์การบริหารส่วนจังหวัดอุดรธานี แข่งขันกับนายวิเชียร ขาวขำ อดีต ส.ส.พรรคเพื่อไทย

พ.ต.ท. สุรทิน พิมานเมฆินทร์ มีบทบาทเป็นแกนนำในกลุ่มแนวร่วมประชาธิปไตยต่อต้านเผด็จการแห่งชาติ

## เครื่องราชอิสริยาภรณ์

## อ้างอิง

## แหล่งข้อมูลอื่น
* http://www.thaiswatch.com/politician/info/pid/POL0000001763
* http://www.ryt9.com/s/ryt9/247629
* http://www.udon-city.com/show_newudon.php?id_prd=767
* http://www.maidaat.go.th/index.php?options=newsall&mode=detail&id=488

หมวดหมู่:ตำรวจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุดรธานี
หมวดหมู่:พรรคนำไทย
หมวดหมู่:พรรคความหวังใหม่
หมวดหมู่:พรรคมหาชน
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรครวมไทยสร้างชาติ
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:บุคคลจากโรงเรียนนายร้อยตำรวจ
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:นักโทษของประเทศไทย
โอลีฟส์

**โอลีฟส์** () กลุ่มศิลปินหญิงจากสังกัด จีเอ็มเอ็ม แกรมมี่ ซึ่งมีผลงานแรกก่อนเปิดตัววงคือ ร่วมร้องเพลง 'หอม' ของ ไอซ์ ศรัณยู ก่อนที่จะมีเปิดตัววงด้วยเพลงสร้างชื่ออย่าง 'ยังโสด' 
## สมาชิก

## ผลงานเพลง
### สตูดิโออัลบั้ม

### ซิงเกิล

### ซิงเกิลร่วมกับศิลปินอื่น

### เพลงประกอบละคร

### โฆษณา

### [[:en:Master of ceremonies|พิธีกร]]

** ออนไลน์ **
* **พ.ศ. 2564** : - [EP1] รวมตัว Olives ฉลองครบรอบ 10 ปี Girl group ในตำนาน!!? | Olives Official ทางช่อง YouTube:Olives Official (ทั้งวง)

## อ้างอิง

หมวดหมู่:เกิร์ลกรุปไทย
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2554
หมวดหมู่:กลุ่มดนตรีไทยในยุค 2010
หมวดหมู่:วงกลุ่มสี่สัญชาติไทย
หมวดหมู่:ศิลปินสังกัดจีเอ็มเอ็ม มิวสิค
มุกห์ตารัน บีบี

**มุกห์ตารัน บีบี** () หรือที่ปัจจุบันรู้จักกันในชื่อ **มุคตาร มัยน์** () เกิดเมื่อราวปี พ.ศ. 2515 เป็นหญิงชาวปากีสถานจากหมู่บ้านมีร์วาลา ในแถบชนบทของเคาน์ตีเทห์สีล อำเภอมูซัฟฟาร์กัรฮ์ในปากีสถาน มุคตาร มัยน์เป็นเหยื่อของการรุมโทรมตามคำสั่งของปัญจญัติราช (สภาชนเผ่า) ของเผ่ามาสโตยบาลูจญซึ่งร่ำรวยกว่าและมีอำนาจมากกว่าเมื่อเทียบกับเผ่าตาตลาในพื้นที่นั้น โดยธรรมเนียมแล้ว หญิงชนบทจะถูกคาดหวังว่าจะทำอัตวินิบาตกรรมหลังจากเกิดเหตุการณ์เช่นนี้ขึ้น แต่เธอกลับลุกขึ้นสู้และติดตามคดี ซึ่งได้รับการหยิบยกขึ้นมาโดยสื่อต่างประเทศหลายสำนัก อันเป็นการสร้างแรงกดดันแก่รัฐบาลปากีสถานและตำรวจให้ติดตามคดีข่มขืนดังกล่าว ท้ายที่สุดแล้วคดีถูกนำขึ้นพิจารณาในศาล และผู้ลงมือถูกจับกุม แจ้งข้อหาและพิสูจน์ว่ามีความผิด แต่ศาลอุทธรณ์กลับคำตัดสินดังกล่าว ศาลสูงสุดปากีสถานในภายหลังประกาศว่าผู้ถูกกล่าวหาเกือบทุกคนไม่มีความผิดยกเว้นเพียงคนเดียวเท่านั้น มุคตารที่กำลังต่อสู้ทางกฎหมายในปากีสถานและทำให้เธอเสี่ยงต่ออันตรายอย่างต่อเนื่อง แต่ถึงกระนั้น เธอได้ริเริ่มองค์การสวัสดิการสตรีมุคตาร์ มัยน์ เพื่อช่วยสนับสนุนและให้การศึกษาแก่สตรีและเด็กหญิงชาวปากีสถาน และเป็นผู้ให้การสนับสนุนด้านสิทธิสตรีอย่างเปิดเผย

ตามข้อมูลจากหนังสือพิมพ์เดอะนิวยอร์กไทมส์ มุคตาร มัยน์ พร้อมด้วยเพื่อน เพื่อนร่วมงานและครอบครัวของเธออยู่ในความเสี่ยงใหญ่หลวงจากความรุนแรงโดยเจ้าศักดินาท้องถิ่น และรัฐบาลปากีสถาน ด้านพลเอกเปอร์เวซ มูชาร์ราฟ อดีตประธานาธิบดีปากีสถาน ได้ยอมรับในบล็อกส่วนตัวของเขาว่า เขาสั่งจำกัดการเคลื่อนไหวของเธอในปี พ.ศ. 2548 เนื่องจากเขาเกรงว่าผลงานของเธอและชื่อเสียงของมันอาจทำลายภาพลักษณ์ในเวทีนานาชาติของปากีสถาน

## อ้างอิง

หมวดหมู่:มุสลิมชาวปากีสถาน
หมวดหมู่:สิทธิสตรี
หมวดหมู่:บุคคลจากแคว้นปัญจาบ
ดวงแข อรรณนพพร

**ดวงแข อรรณนพพร** (เกิด 2 ตุลาคม พ.ศ. 2505) เป็นนักการเมืองสตรีชาวไทย ปัจจุบันดำรงตำแหน่งเป็นรองนายกองค์การบริหารส่วนจังหวัดขอนแก่น คนที่หนึ่ง (วัฒนา ช่างเหลา) อดีตสมาชิกสภาผู้แทนราษฎรจังหวัดขอนแก่น อดีตสมาชิกวุฒิสภาจังหวัดขอนแก่น

## ประวัติ
ดวงแข เกิดเมื่อวันที่ 2 ตุลาคม พ.ศ. 2505 ที่ตำบลหนองมะเขือ อำเภอพล จังหวัดขอนแก่น ด้านครอบครัวสมรสกับพงศกร อรรณนพพร อดีตรัฐมนตรีช่วยว่าการกระทรวงศึกษาธิการ มีบุตร-ธิดา 5 คน คือ
# ปคินันท์ อรรณนพพร
# สรัสนันท์ อรรณนพพร สมาชิกสภาผู้แทนราษฎรจังหวัดขอนแก่น
# วสุนันท์ อรรณนพพร
# พชรกร อรรณนพพร
# พชรพงศ์ อรรณนพพร

สำเร็จการศึกษาระดับประถมศึกษาจากโรงเรียนเมืองพลพิทยาคม ระดับปริญญาตรีครุศาสตรบัณฑิต สาขาวิทยาศาสตร์ทั่วไป วิทยาลัยครูสวนสุนันทา ระดับปริญญาโทศิลปศาสตรมหาบัณฑิต สาขารัฐศาสตร์โครงการการจัดการทางการเมือง จากมหาวิทยาลัยรามคำแหง

## เครื่องราชอิสริยาภรณ์

## อ้างอิง

## แหล่งข้อมูลอื่น
* เสื้อแดงขอนแก่นปิดถนนสกัดทหารเข้ากทม. คมชัดลึก 
* ดวงแข อรรณนพพร - Thailand Political Base 

หมวดหมู่:บุคคลจากอำเภอพล
หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:สมาชิกสภาผู้แทนราษฎรจังหวัดขอนแก่น
หมวดหมู่:สมาชิกวุฒิสภาจังหวัดขอนแก่น
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เรืองเดช สุพรรณฝ่าย

**เรืองเดช สุพรรณฝ่าย** (เกิด 17 กรกฎาคม พ.ศ. 2491) เป็นบุคคลล้มละลาย อดีตสมาชิกสภาผู้แทนราษฎรจังหวัดขอนแก่น อดีตประธานสภาวัฒนธรรมภาคตะวันออกเฉียงเหนือ อดีตประธานสภาวัฒนธรรมจังหวัดขอนแก่น อดีตประธานสันนิบาตมูลนิธิจังหวัดขอนแก่น อดีตที่ปรึกษารัฐมนตรีช่วยว่าการกระทรวงศึกษาธิการ (จำลอง ครุฑขุนทด) อดีตที่ปรึกษารัฐมนตรีว่าการกระทรวงเกษตรและสหกรณ์ (สรอรรถ กลิ่นประทุม)

## ประวัติ
ด้านชีวิตส่วนตัว สมรสกับนางปราณี สุพรรณฝ่าย นายกเทศมนตรีตำบลชนบถวิบูลย์ อำเภอชนบท จังหวัดขอนแก่น และเป็นบุคคลล้มละลาย เช่นเดียวกับเขา

ศึกษาศาสตรมหาบัณฑิต สาขาการบริหารการศึกษา จากมหาวิทยาลัยขอนแก่น

## การเมือง
เรืองเดชลงสมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดขอนแก่น เขต 11 สังกัดพรรคไทยรักไทย ทว่าแพ้ให้กับ เปรมศักดิ์ เพียยุระ เจ้าของพื้นที่เดิม ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เปรมศักดิ์ย้ายไปลงสมัครแบบบัญชีรายชื่อ ทำให้เรืองเดชลงสมัครในเขตเดิมอีกครั้ง และได้รับเลือกตั้งติดต่อกัน 3 สมัย

นอกจากนี้ เรืองเดชยังมีบทบาทในฐานะแกนนำแนวร่วมประชาธิปไตยต่อต้านเผด็จการแห่งชาติจังหวัดขอนแก่น ร่วมกับไชยา สิมมา โดยเป็นแกนนำในการตรวจรถไฟและรถยนต์ที่เข้าสู่กรุงเทพโดยเฉพาะรถยนต์และรถไฟที่มีทหารอยู่ภายใน และห้ามไม่ให้ออกจากจังหวัด

### สมาชิกสภาผู้แทนราษฎร
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดขอนแก่น สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดขอนแก่น สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดขอนแก่น สังกัดพรรคเพื่อไทย

## เครื่องราชอิสริยาภรณ์

## อ้างอิง

* http://www.tnnthailand.com/news/details.php?id=12361
* http://www.thaiswatch.com/politician/info/pid/POL0000000728/info/history
* http://prachatai3.info/m/journal/29053
* http://www.parliament.go.th/ewtadmin/ewt/parliament_parcy/ewt_news.php?nid=1790&filename=index

หมวดหมู่:บุคคลจากจังหวัดขอนแก่น
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดขอนแก่น
หมวดหมู่:พรรคประชากรไทย
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บทความเกี่ยวกับ ชีวประวัติ ที่ยังไม่สมบูรณ์
ภาวะไม่มีการสร้างของระบบท่อมุลเลอเรียน

**ภาวะไม่มีการสร้างของระบบท่อมุลเลอเรียน** () เป็นความผิดปกติแต่กำเนิดชนิดหนึ่งซึ่งเกิดกับผู้หญิง ผู้ป่วยจะมีการเจริญของระบบท่อมุลเลอเรียนที่ไม่สมบูรณ์ ทำให้ไม่มีการเจริญของมดลูก ท่อนำไข่ และช่องคลอดส่วนบน โรคนี้เป็นสาเหตุที่พบบ่อยที่สุดเป็นอันดับ 2 ของภาวะไม่มีประจำเดือนแบบปฐมภูมิ (ไม่เคยมีประจำเดือนเลยตั้งแต่แรก) รองจากภาวะต่อมเพศล้มเหลว (เช่นที่พบในกลุ่มอาการเทอร์เนอร์) ภาวะนี้เรียกอีกอย่างว่า**กลุ่มอาการเมเยอร์-รอคิแทนสกี-คุสท์เนอร์-เฮาเซอร์** หรือ **กลุ่มอาการ MRKH** () ตามชื่อของ ออกัสต์ ฟรานซ์ โจเซฟ คาร์ล เมเยอร์, คาร์ล เฟรเฮอร์ ฟอน รอคิแทนสกี, เฮอร์มันน์ คุสท์เนอร์ และ จอร์จ อังเดร เฮาเซอร์
## สาเหตุ
สาเหตุของภาวะนี้ยังไม่เป็นที่ทราบแน่ชัด มีการศึกษาเกี่ยวกับยีนหลายตัวเพื่อหาว่าโรคนี้อาจเป็นโรคทางพันธุกรรมหรือไม่ แต่ยังไม่พบปัจจัยโดดปัจจัยใดที่เป็นสาเหตุของโรคนี้ ทราบแต่เพียงว่าเกิดขึ้นที่ความผิดปกติการเจริญของระบบท่อมุลเลอเรียน ซึ่งจะเจริญเป็นท่อนำไข่ มดลูก และส่วนบนของช่องคลอด อวัยวะเหล่านี้เป็นอวัยวะที่พบในกลุ่มอาการ MRKH จึงทำให้เชื่อว่าความผิดปกติของการเจริญของระบบท่อมุลเลอเรียนเป็นสาเหตุของโรคนี้
## อ้างอิง

## แหล่งข้อมูลอื่น
*
*MRKH Organization
*MRKH UK 
*The National Centre for Adolescent and Adult Females with Congenital Abnormalities of the Genital Tract (UK) 
*MRKH Support 
*MRKH Online Health Chat 
*MRKH FAQ 

หมวดหมู่:กลุ่มอาการ
หมวดหมู่:นรีเวชวิทยา
หมวดหมู่:รูปผิดปกติแต่กำเนิดของอวัยวะสืบพันธุ์
ปัญจายตีราช

**ปัญจายตีราช** (; ) เป็นระบบการเมืองเอเชียใต้ ซึ่งส่วนใหญ่พบในอินเดีย ปากีสถาน และเนปาล "ปัญจายตี" มีความหมายตามตัวอักษรว่า ที่ประชุม (อยต) ซึ่งประกอบด้วยผู้อาวุโสที่มีสติปัญญาและได้รับความเคารพนับถือจำนวนห้าคน (ปญฺจ) ที่เลือกและได้รับการยอมรับโดยชุมชนหมู่บ้าน แต่เดิมแล้ว ที่ประชุมนี้มีหน้าที่ตัดสินข้อพิพาทระหว่างบุคคลกับหมู่บ้าน รัฐบาลอินเดียสมัยใหม่มีกลไกบริหารแบบกระจายอำนาจจำนวนมากไปถึงระดับหมู่บ้าน โดยให้อำนาจปัญจายตีหมู่บ้านที่ได้รับเลือกเข้ามา

ปัญจายตีราชเป็นระบบการปกครองโดยมีปัญจายตีหมู่บ้านเป็นหน่วยพื้นฐานของการบริหาร แบ่งออกได้เป็นสามระดับ ได้แก่ หมู่บ้าน เขต (block) และอำเภอ

คำว่า "ปัญจายตี" เป็นคำที่ค่อนข้างใหม่ เพิ่งจะถือกำเนิดขึ้นระหว่างการปกครองของอังกฤษ "ราช" ตามตัวอักษรหมายถึงการปกครองหรือรัฐบาล มหาตมา คานธีสนับสนุนปัญจายตี อันเป็นรูปแบบกระจายอำนาจของรัฐบาลซึ่งหมู่บ้านแต่ละแห่งรับผิดชอบต่อกิจการของตนเอง ดังที่เป็นรากฐานของระบบการเมืองอินเดีย   

ปัญจายตีได้รับการยอมรับโดยรัฐบาลรัฐในช่วงคริสต์ศตวรรษ 1950 และ 1960 เมื่อมีการผ่านกฎหมายสถาปนาปัญจายตีในหลายรัฐ นอกจากนี้ยังพบการสนับสนุนในรัฐธรรมนูญอินเดีย ด้วยการแก้ไขเพิ่มเติมรัฐธรรมนูญครั้งที่ 73 ในปี พ.ศ. 2535 เพื่ออำนวยความสะดวกแก่แนวคิดดังกล่าว รัฐบัญญัติแก้ไขเพิ่มเติมรัฐธรรมนูญ พ.ศ. 2535 ยังมีส่วนที่กล่าวถึงข้อกำหนดสำหรับการมอบอำนาจการปกครองและหน้าที่แก่ปัญจายตีทั้งในการเตรียมแผนการพัฒนาเศรษฐกิจและความยุติธรรมทางสังคมและการนำไปปฏิบัติที่เกี่ยวข้องกับยี่สิบเก้าหัวข้อที่บรรจุในหมายกำหนดที่สิบเอ็ดของรัฐธรรมนูญ

## อ้างอิง

หมวดหมู่:รัฐบาลอินเดีย
ตับอ่อนอักเสบเฉียบพลัน

**ตับอ่อนอักเสบเฉียบพลัน**คือภาวะที่เกิดการอักเสบขึ้นกับตับอ่อน ทำให้มีอาการปวดท้องเฉียบพลันรุนแรง ตับอ่อนเป็นอวัยวะที่อยู่ส่วนหลังของช่องท้องส่วนกลาง ทำหน้าที่ผลิตน้ำย่อยและฮอร์โมนบางชนิด รวมถึงอินซูลินด้วย ตับอ่อนอักเสบส่วนใหญ่เกิดจากนิ่วถุงน้ำดี หรือเกิดจากการกินแอลกอฮอล์ปริมาณปานกลางถึงมากเป็นระยะเวลานาน

ตับอ่อนอักเสบส่วนใหญ่ไม่มีภาวะแทรกซ้อนที่ร้ายแรง ผู้ป่วยส่วนใหญ่สามารถมีอาการกลับเป็นปกติได้ดีเมื่อได้รับการรักษา อย่างไรก็ดีผู้ป่วยบางส่วนจะมีอาการรุนแรง จำเป็นต้องได้รับการดูแลในหออภิบาลผู้ป่วยหนัก สิ่งสำคัญในการให้การดูแลรักษาผู้ป่วยตับอ่อนอักเสบทุกรายคือหาสาเหตุที่ทำให้เกิดตับอ่อนอักเสบในครั้งนี้ และรักษาหากเป็นไปได้ เพื่อป้องกันไม่ให้เกิดการเป็นซ้ำ
## สาเหตุ
สาเหตุที่ทำให้เกิดตับอ่อนอักเสบเฉียบพลันมีได้หลายอย่าง แต่ส่วนใหญ่ (60-75%) เกิดจากนิ่วถุงน้ำดี หรือการดื่มสุรา

### ตับอ่อนอักเสบจากนิ่วถุงน้ำดี
ถุงน้ำดีและตับอ่อนใช้ระบบท่อน้ำดีร่วมกัน ดังนั้นนิ่วถุงน้ำดีที่ติดค้างในท่อน้ำดี อาจทำให้เอนไซม์น้ำย่อยที่ผลิตจากตับอ่อนไหลไม่ได้ตามปกติ เกิดการคั่งของน้ำย่อย ทำให้ย่อยตับอ่อนเอง เกิดเป็นตับอ่อนอักเสบขึ้นได้

### ตับอ่อนอักเสบจากแอลกอฮอล์
เป็นสาเหตุของตับอ่อนอักเสบเฉียบพลันที่พบบ่อย โดยเฉพาะในกลุ่มที่มีประวัติดื่มสุรามานาน

### ตับอ่อนอักเสบจากยา
ยาบางชนิดอาจทำให้เกิดตับอ่อนอักเสบเฉียบพลันได้

### ตับอ่อนอักเสบหลังการทำการส่องกล้องแขนงทางเดินน้ำดี (ERCP)
การส่องกล้องแขนงทางเดินน้ำดี (Endoscopic retrograde cholangiopancreatography, ERCP) เป็นหัตถการที่ปกติทำเพื่อประเมินถุงน้ำดีและตับอ่อน ผู้ป่วยที่รับการทำ ERCP ประมาณ 3-5% จะมีตับอ่อนอักเสบตามมาได้ ส่วนใหญ่อาการจะเป็นไม่มาก

### โรคทางพันธุกรรม
โรคทางพันธุกรรมบางอย่างอาจทำให้เกิดตับอ่อนอักเสบเฉียบพลันได้ เช่น familial hypertriglyceridemia (ไตรกลีเซอไรด์ในเลือดสูงชนิดถ่ายทอดในครอบครัว) และตับอ่อนอักเสบชนิดกรรมพันธุ์ ส่วนใหญ่พบในเด็กและผู้ใหญ่อายุน้อย

### ไม่มีสาเหตุที่อธิบายได้
ผู้ป่วยตับอ่อนอักเสบประมาณ 20% จะตรวจไม่พบโรคที่เป็นสาเหตุ ผู้ป่วยกลุ่มนี้ 3% จะมีอาการกลับเป็นซ้ำได้

## อาการ
ผู้ป่วยตับอ่อนอักเสบเฉียบพลันส่วนใหญ่มีอาการปวดท้องต่อเนื่องเฉียบพลันที่บริเวณลิ้นปี่ ซึ่งมีโรคอื่นๆ อีกหลายโรคที่ทำให้มีอาการเช่นเดียวกันนี้ได้ อาการปวดอาจส่งต่อไปด้านข้างไปถึงด้านหลังลักษณะเป็นวงได้ ส่วนใหญ่มีอาการปวดต่อเนื่องกันหลายวัน การก้มตัวไปด้านหน้าแล้วอาจทุเลาอาการปวดได้ ผู้ป่วยบางรายมีอาการปวดท้องเพียงเล็กน้อย และ 5-10% ไม่มีอาการปวดเลย
## การรักษา
### การชดเชยสารน้ำ
### การพักลำไส้

หมวดหมู่:ภาวะฉุกเฉินทางการแพทย์
หมวดหมู่:โรคของตับอ่อน
หมวดหมู่:ศัลยศาสตร์
หมวดหมู่:การอักเสบ
การประชุมสหประชาชาติว่าด้วยองค์การระหว่างประเทศ

**การประชุมสหประชาชาติว่าด้วยองค์การระหว่างประเทศ** (, UNCIO) เป็นการประชุมของผู้แทนจาก 50 ชาติฝ่ายสัมพันธมิตร ซึ่งมีขึ้นระหว่างวันที่ 25 เมษายน จนถึง 26 มิถุนายน ค.ศ. 1945 ในซานฟรานซิสโก รัฐแคลิฟอร์เนีย ในการประชุมนี้ ผู้แทนจากแต่ละประเทศทบทวนและเขียนความตกลงดัมบาร์ตันโอ๊กส์ขึ้นใหม่ การประชุมดังกล่าวส่งผลให้มีการสถาปนากฎบัตรสหประชาชาติ ซึ่งเปิดให้ลงนามเมื่อวันที่ 26 มิถุนายน การประชุมดังกล่าวมีทูตสหรัฐ อัลเกอร์ ฮิสส์ เป็นประธาน

## ประเทศที่เข้าร่วม

* 
* 
* 
*  วาร์กัส
* 
* 
* 
* 
*  คิวบา
*  เชโกสโลวาเกีย
* 
* 
* 
* 
* 
* 
*  ฝรั่งเศส
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
** 
** 
*
** 
** 
** 
** 
** 
* 
** 
* 
* 
* 
* 

## อ้างอิง

## แหล่งข้อมูลอื่น
* The United States and the Founding of the United Nations, August 1941 - October 1945
* Sound recordings of the United Nations Conference on International Organization (1945 : San Francisco, Calif.) Proceedings, 1945
* President Truman's Address To Opening Session Of United Nations Conference On International Organization At San Francisco
* V. K. Wellington Koo's speech 'The Conference and China' to the Commonwealth Club of California 

หมวดหมู่:การประชุมระหว่างสงครามโลกครั้งที่สอง
หมวดหมู่:การประชุมสหประชาชาติ
หมวดหมู่:พ.ศ. 2488
หมวดหมู่:เหตุการณ์ในเดือนพฤษภาคม พ.ศ. 2488
หมวดหมู่:ฝ่ายสัมพันธมิตร (สงครามโลกครั้งที่สอง)
แนวลาวส้างซาด

[right|thumb|left|อาคารที่ทำการของแนวลาวสร้างชาติ สาขาเมือง[ซำเหนือ]]
**แนวลาวสร้างชาติ** (, ; ทับศัพท์: *แนวลาวส้างซาด*) เป็นแนวร่วมของพรรคประชาชนปฏิวัติลาวที่ก่อตั้งเมื่อ พ.ศ. 2522 อยู่ภายใต้การนำของพรรคประชาชนปฏิวัติลาว โดยมีหน้าที่ในการเป็นองค์กรทางการเมืองเชิงสังคม ใน พ.ศ. 2531 ได้ขยายตัวเพื่อรวมงานทางด้านชนกลุ่มน้อยและศาสนา องค์กรทางศาสนาทุกองค์กรในลาวต้องมาลงทะเบียนกับแนวลาวสร้างซาด 

## อ้างอิง

หมวดหมู่:ขบวนการทางการเมืองในประเทศลาว
หมวดหมู่:พรรคในระบบพรรคการเมืองเดียว
พรรคประชาธิปไตยเวียดนาม

**พรรคประชาธิปไตยเวียดนาม** () เป็นพรรคการเมืองในเวียดนามเหนือและสาธารณรัฐสังคมนิยมเวียดนาม ก่อตั้งเมื่อ 30 กรกฎาคม พ.ศ. 2487 เพื่อรวมนักธุรกิจ ชนชั้นกลางและปัญญาชนเข้าด้วยกัน ต่อมาได้เข้าร่วมกับเวียดมินห์ พรรคนี้มีกิจกรรมในเวียดนามเหนือตั้งแต่ พ.ศ. 2497 – 2518 และจาก พ.ศ. 2518 – 2531 ในสาธารณรัฐสังคมนิยมเวียดนาม พรรคนี้สนับสนุนแนวทางของพรรคคอมมิวนิสต์เวียดนามและกลายเป็นพรรคหุ่นเชิด พรรคนี้เป็นสมาชิกของแนวร่วมปิตุภูมิเวียดนามและเป็นตัวแทนในสภาและรัฐบาลของเวียดนาม ผู้นำพรรคคือเงียมซวนแยม พรรคนี้ได้ถูกสลายตัวไปใน พ.ศ. 2531 พร้อมกับพรรคอีกพรรคที่ไม่ได้เป็นคอมมิวนิสต์ในเวียดนามคือพรรคสังคมนิยมแห่งเวียดนาม ใน พ.ศ. 2549 มีการก่อตั้งพรรคการเมืองชื่อเดียวกันคือพรรคประชาธิปไตยแห่งเวียดนามขึ้นอีก
## อ้างอิง

หมวดหมู่:ขบวนการทางการเมืองในประเทศเวียดนาม
แนวซาดก้าวหน้า

**พรรคแนวชาติก้าวหน้า** (National Progressive Party; ) เป็นพรรคการเมืองในราชอาณาจักรลาว ก่อตั้งเมื่อราว พ.ศ. 2493 ในการเลือกตั้งเมื่อเดือนสิงหาคม พ.ศ. 2494 พรรคนี้ได้ 15 จากทั้งหมด 39 ที่นั่ง หัวหน้าพรรคคือเจ้าสุวรรณภูมาได้เป็นนายกรัฐมนตรี ต่อมาใน พ.ศ. 2501 พรรคนี้ได้สลายตัวและรวมเข้าในพรรคการเมืองใหม่คือพรรครวมพลังประชาชนลาว

## แหล่งข้อมูลอื่น
*The Pathet Lao
*World Statesmen: Laos
หมวดหมู่:ขบวนการทางการเมืองในประเทศลาว
หมวดหมู่:พรรคการเมืองที่ยุบพรรคในปี พ.ศ. 2501
พรรคสังคมนิยมเวียดนาม

**พรรคสังคมนิยมเวียดนาม** () เป็นพรรคการเมืองในเวียดนามในช่วงระหว่าง พ.ศ. 2489 – 2531 เช่นเดียวกับพรรคประชาธิปไตยแห่งเวียดนาม พรรคสังคมนิยมได้เข้าร่วมกับรัฐบาลซึ่งต่อมาเป็นรัฐบาลของเวียดนามเหนือ ฮวางมิญสั่มเคยเป็นรัฐมนตรีว่าการกระทรวงการต่างประเทศระยะหนึ่ง ผู้บริหารคนสำคัญของพรรค เช่น เหงียนเสียน ซึ่งเป็นตัวแทนเลขาธิการพรรคระหว่าง พ.ศ. 2489 – 2499 และเป็นเลขาธิการพรรคตั้งแต่ พ.ศ. 2499 จนพรรคสลายตัว และฮวางมิญสั่มตัวแทนเลขาธิการพรรคระหว่าง พ.ศ. 2499 – 2531
## อ้างอิง

หมวดหมู่:ขบวนการทางการเมืองในประเทศเวียดนาม
ดงซู

thumb|ฟาน โบ่ย เจิว ผู้ก่อตั้งดงซู
**ดงซู** () เป็นขบวนการทางการเมืองของชาวเวียดนาม คำว่าดงซูเป็นคำภาษาเวียดนามหมายถึงการศึกษาเกี่ยวกับตะวันออก ก่อตั้งโดยฟาน โบ่ย เจิว () เมื่อราว พ.ศ. 2444 - 2454 เพื่อกระตุ้นเยาวชนเวียดนามให้กล้าเดินทางไปเล่าเรียนที่ญี่ปุ่น โดยมีความหวังว่าจะเป็นการฝึกคนรุ่นใหม่ให้กล้าที่จะลุกขึ้นต่อต้านและปฏิวัติล้มล้างการปกครองแบบอาณานิคมของฝรั่งเศส ผู้สนับสนุนที่สำคัญของดงซูคือฟานจูตริญและเคื่องเด๋ 

หมวดหมู่:ขบวนการทางการเมืองในประเทศเวียดนาม
พิพิธภัณฑ์สึนามิระหว่างประเทศ

thumb|เรือตำรวจหมายเลข 813 ซึ่งถูกคลื่นสึนามิพัดเข้าฝั่ง 1-2 กม. ในวันที่ 26 ธันวาคม พ.ศ. 2547

**พิพิธภัณฑ์สึนามิระหว่างประเทศ** () เป็นพิพิธภัณฑ์ขนาดเล็กในหมู่บ้านบางเนียง อยู่ในกลางพื้นที่ของเขาหลัก ที่ห่างจากทางตอนใต้ของตำบลโคกเคียนไม่กี่กิโลเมตร ในอำเภอตะกั่วป่า จังหวัดพังงา ซึ่งอยู่บนชายฝั่งด้านตะวันตกของประเทศไทย พิพิธภัณฑ์แห่งนี้ตั้งขึ้นเพื่อระลึกถึงผลกระทบจากเหตุการณ์สึนามิที่เกิดขึ้นอย่างรุนแรงในวันที่ 26 ธันวาคม พ.ศ. 2547 ซึ่งทำให้มีผู้เสียชีวิต 5,231 ราย และได้รับบาดเจ็บ 8,457 รายในประเทศไทย โดยประมาณ 80% เป็นผู้มีถิ่นอาศัยอยู่ในพื้นที่เขาหลัก

พิพิธภัณฑ์ประกอบด้วยนิทรรศการภาพถ่ายในร่มประมาณ 100 ตารางเมตร และเรือตำรวจ (หมายเลข ต.813) ที่ถูกซัดขึ้นจากทะเลเข้ามาในฝั่งลึกถึง 1-2 กิโลเมตร 

เรือตำรวจได้รับการจัดตั้งบนแท่นขนาดเล็กประกอบด้วยแผนที่แบบเรียบ ๆ  ภาพถ่ายและข้อความที่อธิบายถึงเหตุการณ์ที่เกิดขึ้นในช่วงเหตุการณ์สึนามิ และสามารถหาซื้อแผ่นซีดี, ดีวีดีกับสื่อ และคลิปภาพยนตร์ ตลอดจนหนังสือเล่มเล็กที่มีชื่อว่า *26.12.04 - Wrath of the Tsunami* ซึ่งเป็นฉบับพิมพ์แบบแยกออกมาต่างหาก จากความร่วมมือระหว่างหนังสือพิมพ์เดอะเนชั่น (The Nation) และหนังสือพิมพ์ท้องถิ่นชื่อ ภูเก็ตกัซเซ็ท (Phuket Gazette)

## การจัดสร้าง
แรกเริ่มเดิมทีได้มีโครงการจัดสร้างพิพิธภัณฑ์ขึ้น ซึ่งได้ตัดสินใจเลือกสถานที่ในบริเวณอนุสรณ์สถานที่มีเรือตำรวจหมายเลข 813 ตั้งอยู่ โดยมีวัตถุประสงค์ในการจัดสร้างพิพิธภัณฑ์แห่งนี้ เพื่อเป็นการช่วยเหลือให้คนรุ่นหลังได้มีโอกาสศึกษาถึงภัยพิบัติจากทางทะเล และเป็นการนำเสนอบทเรียนที่เกิดขึ้น รวมถึงเป็นแนวทางป้องกันภัยที่อาจเกิดขึ้นอีกในอนาคต

## อ้างอิง

หมวดหมู่:พิพิธภัณฑ์ในจังหวัดพังงา
หมวดหมู่:สิ่งก่อสร้างในอำเภอตะกั่วป่า
ผมเป็นชาวเบอร์ลิน

"**อิช บิน ไอน์ แบร์ลีแนร์**" (, "ผมเป็นชาวเบอร์ลิน") เป็นตอนหนึ่งของสุนทรพจน์โดยประธานาธิบดีสหรัฐ จอห์น เอฟ. เคนเนดี ในเบอร์ลินตะวันตก เมื่อวันที่ 26 มิถุนายน พ.ศ. 2506 โดยเขาได้เน้นถึงความสำคัญของการสนับสนุนจากสหรัฐอเมริกาที่มีต่อเยอรมนีตะวันตกเป็นเวลา 22 เดือนหลังจากเยอรมนีตะวันออกที่ได้รับการสนับสนุนจากสหภาพโซเวียต ตั้งกำแพงเบอร์ลินขึ้นกั้นการเคลื่อนไหวระหว่างเยอรมนีตะวันออกและตะวันตก

สุนทรพจน์ดังกล่าวได้รับการพิจารณาว่าเป็นหนึ่งในสุนทรพจน์ที่ดีที่สุดของเคนเนดี และเป็นช่วงที่สำคัญของสงครามเย็น นอกจากนี้ ยังเป็นการสร้างขวัญกำลังใจใหญ่หลวงแก่ชาวเบอร์ลินตะวันตก ผู้ซึ่งอาศัยอยู่ในดินแดนลึกเข้าไปในเยอรมนีตะวันออกและหวาดกลัวความเป็นไปได้ว่าจะถูกยึดครองจากเยอรมนีตะวันออก  

บางรายงานกล่าวว่าเคนเนดีนึกถึงวลีดังกล่าวได้ในช่วงสุดท้าย เช่นเดียวกับความคิดที่จะกล่าวเป็นภาษาเยอรมัน เคนเนดีได้ถามล่ามของเขา โรเบิร์ช เอช. ล็อกเนอร์ ให้แปล "ผมเป็นชาวเบอร์ลิน" ก่อนที่ทั้งสองกำลังเดินขึ้นบันไดของรัทเฮาส์ (ศาลากลาง) ด้วยความช่วยเหลือจากล็อกเนอร์ เคนเนดีได้ฝึกวลีดังกล่าวในสำนักงานของนายกเทศมนตรีในขณะนั้น วิลลี แบรนดท์ และในมือของเขามีบัตรคิวที่มีการสะกดตามแบบโฟเนติก อย่างไรก็ตาม ครูสอนภาษากระทรวงการต่างประเทศสหรัฐผู้ได้เขียนบันทึกการเดินทางเยือนในปี พ.ศ. 2540 ระบุว่า หลายสัปดาห์ก่อนการเดินทางเคนเนดีได้รับการช่วยเหลือเรียบเรียงสุนทรพจน์และสอนเขาให้ออกเสียงอย่างเหมาะสม

ข้อความท้าทายดังกล่าวมุ่งเป้าไปยังโซเวียตเช่นเดียวกับชาวเบอร์ลิน และเป็นแถลงการณ์ชัดเจนของนโยบายสหรัฐในช่วงตื่นตัวของการก่อสร้างกำแพงเบอร์ลิน สถานะอย่างเป็นทางการของเบอร์ลินในขณะนั้นอยู่ภายใต้การยึดครองร่วมกันโดยสี่มหาอำนาจฝ่ายสัมพันธมิตร โดยแต่ละประเทศมีความรับผิดชอบพื้นฐานในพื้นที่หนึ่ง ๆ โดยเฉพาะ สหรัฐได้ประเมินสถานการณ์ไว้ดังนี้ แม้ว่าสถานการณ์ที่แท้จริงนั้นจะแตกต่างกันโดยสิ้นเชิงก็ตาม สุนทรพจน์ของเคนเนดีเป็นตัวอย่างแรกที่สหรัฐรับรองว่าเบอร์ลินตะวันออกเป็นส่วนหนึ่งของค่ายโซเวียต เช่นเดียวกับส่วนอื่น ๆ ของเยอรมนีตะวันออก

## อ้างอิง

หมวดหมู่:ประวัติศาสตร์เยอรมนี
หมวดหมู่:พ.ศ. 2506
หมวดหมู่:เบอร์ลินตะวันตก
พรรคปฏิวัติแห่งหนุ่มสาวอันนัม

**พรรคปฏิวัติแห่งหนุ่มสาวอันนัม** (Revolutionary Party of Young Annam; ภาษาเวียดนาม: Tan-Viet-Cach- Manh-Bung) เป็นพรรคการเมืองในอันนัม ก่อตั้งเมื่อ พ.ศ. 2468 มีพื้นฐานมาจากชนชั้นกลางในอันนัมเหนือและมีพื้นฐานมาจากนักการเมืองที่ถูกจับขังคุกในการลุกฮือ พ.ศ. 2451 สมาชิกของกลุ่มมีการติดต่อกับกลุ่มนักปฏิวัติในไทยและจีนหลังสงครามโลกครั้งที่หนึ่ง ภายในพรรคมีทั้งนักชาตินิยมและนักคอมมิวนิสต์ ความขัดแย้งภายในพรรคทำให้พรรคนี้อ่อนแอลง ใน พ.ศ. 2472 กลุ่มนิยมคอมมิวนิสต์ได้แยกตัวออกไป และพรรคนี้ได้สลายตัวไปเมื่อ พ.ศ. 2473
## อ้างอิง

หมวดหมู่:ขบวนการทางการเมืองในประเทศเวียดนาม
พรรคสังคมนิยมประชาธิปไตยเวียดนาม

**พรรคสังคมนิยมประชาธิปไตยเวียดนาม** (The Viet Nam Democratic Socialist Party; ภาษาเวียดนาม: Đảng Dân chủ Xã hội Việt Nam) เป็นพรรคการเมืองในเวียดนามใต้ ก่อตั้งเมื่อ พ.ศ. 2487 โดยฮวีญฟู๊โส ผู้ก่อตั้งฮว่าหาว พรรคนี้ก่อตั้งโดยการรวมตัวกันนักสังคมนิยมที่เป็นชนชั้นกลางในไซ่ง่อนและจังหวัดใกล้เคียง ฮวีญฟู๊โสถูกเวียดมินห์ฆ่าตายเมื่อ พ.ศ. 2490 หลังจากนั้นพรรคจึงสลายตัวไป ต่อมาในเดือนกุมภาพันธ์ พ.ศ. 2498 นายพลเหงียนซ้ากโหง่ได้กล่าวอ้างว่าได้ฟื้นฟูพรรคนี้ขึ้นอีก พรรคนี้ได้สามที่นั่งในการเลือกตั้งแห่งชาติเมื่อ พ.ศ. 2502

## อ้างอิง
 
หมวดหมู่:ขบวนการทางการเมืองในประเทศเวียดนาม
พรรคเกิ่นลาว

**พรรคเกิ่นลาว**หรือ**พรรคปฏิวัติแรงงานปัจเจกนิยม** (Personalist Labor Revolutionary Party; ภาษาเวียดนาม: Cần-lao Nhân-vị Cách-mạng Ðảng) เป็นพรรคการเมืองลับในเวียดนามใต้ ตั้งขึ้นเพื่อสนับสนุนการปกครองของ โง ดิ่ญ เสี่ยม ถูกควบคุมและสั่งการโดยโง ดิ่ญ ญู มีพื้นฐานมาจากทฤษฎีปัจเจกบุคคลของศาสนาคริสต์นิกายโรมันคาทอลิกที่ได้รับอิทธิพลจากฝรั่งเศส รวมกับปรัชญาทางตะวันตกและตะวันออกอื่นๆ อย่างไรก็ตาม แทนที่พรรคนี้จะช่วยรวมประชาชนให้ต่อต้านเวียดกงอย่างเป็นหนึ่งเดียว แต่กลับเป็นเครื่องมือในการคอรัปชันของโง ดิ่ญ เสี่ยม พรรคนี้สลายตัวไปเมื่อเกิดรัฐประหารที่สหรัฐอเมริกาให้การสนับสนุนเมื่อ พ.ศ. 2506 
## ประวัติศาสตร์
*ธงและตราสัญลักษณ์และเอกสารบางส่วนจากองค์กรนี้

LĐCCCMQG Insignia.png
Flag of Vietnamese Womens Solidarity Movement.svg
Flag of the Vietnamese Republican Youth Movement.svg
Emblem of Vietnamese Republican youth (Thanh niên Việt Nam Cộng Hòa) 2.png
Insignia of Vietnam PEN Club.svg
Con duong chinh nghia, quyen 2.pdf
Khái Niệm về Chủ Nghĩa Nhân Vị, Tài Liệu của Trung Tâm Huấn Luyện Nhân Vị Vĩnh Long.pdf

*ประธานาธิบดีได้พบกับกุงเตอเฉิงในปี พ.ศ. 2501 ที่ไซ่ง่อน

奉祀官孔德成1958年訪問南越考.jpg
奉祀官孔德成1958年訪問南越考1.jpg
奉祀官孔德成1958年訪問南越考2.jpg
奉祀官孔德成1958年訪問南越考3.jpg
奉祀官孔德成1958年訪問南越考4.jpg
奉祀官孔德成1958年訪問南越考5.jpg

*ไซ่ง่อนในปี พ.ศ. 2503

越南訪華團文化組官員拜會教育部梅部長、黃季陸、孔德成 01.jpg
越南訪華團文化組官員拜會教育部梅部長、黃季陸、孔德成 02.jpg
越南訪華團文化組官員拜會教育部梅部長、黃季陸、孔德成 04.jpg
越南訪華團文化組官員拜會教育部梅部長、黃季陸、孔德成 05.jpg
越南訪華團文化組官員拜會教育部梅部長、黃季陸、孔德成 06.jpg
越南訪華團文化組官員拜會教育部梅部長、黃季陸、孔德成 10.jpg
越南訪華團文化組官員拜會教育部梅部長、黃季陸、孔德成 13.jpg

## อ้างอิง
 
หมวดหมู่:ขบวนการทางการเมืองในประเทศเวียดนาม
รัฐบาลพระราชอาณาจักรลาวพลัดถิ่น

**รัฐบาลพระราชอาณาจักรลาว** (; ) เป็นรัฐบาลพลัดถิ่นของพระราชอาณาจักรลาวซึ่งกระทำการเคลื่อนไหวโดยกลุ่มผู้นิยมระบอบพระมหากษัตริย์ลาว

ขบวนการนิยมกษัตริย์ลาวได้อยู่ฝ่ายตรงข้ามกับสาธารณรัฐประชาธิปไตยประชาชนลาว เป้าหมายคือฟื้นคืนระบอบกษัตริย์ในลาว โดยมีรูปแบบการปกครองแบบประชาธิปไตยอันมีพระมหากษัตริย์ทรงเป็นประมุข รัฐบาลพลัดถิ่นนี้ยังมีแนวความเชื่อที่ว่าการฟื้นคืนสถาบันพระมหากษัตริย์สามารถสร้างประชาธิปไตยที่แท้จริงในลาว เพื่อรับรองความเป็นอิสรภาพ การพิพากษาคดี สันติภาพของประชาชนลาวทั้งปวง ผู้นำของรัฐบาลพลัดถิ่นนี้คือ ท้าวคำผุย สีสวัสดี

รัฐบาลพลัดถิ่นได้จัดตั้งขึ้นโดยกลุ่มคนลาวที่ยังนิยมระบอบกษัตริย์ที่เมืองเกรส์แฮมออริกอน สหรัฐอเมริกา
ส่วนพระมหากษัตริย์ คือ**[[สมเด็จเจ้าฟ้าชายสุริวงศ์ สว่าง]]** ได้เสด็จลี้ภัยไปประทับอยู่ที่คฤหาสน์ส่วนพระองค์ที่ประเทศฝรั่งเศส

อย่างไรก็ตามรัฐบาลราชอาณาจักรลาวพลัดถิ่นนี้ถือได้ว่าเป็นขบวนการเคลื่อนไหวใต้ดินนิยมกษัตริย์ที่ผิดกฎหมายในประเทศลาว และไม่ได้รับการรับรองจากทางการสหรัฐอเมริกา

## พระมหากษัตริย์ (เจ้ามหาชีวิต) ([[ผู้อ้างสิทธิ์ในราชบัลลังก์|ผู้อ้างสิทธิในราชบัลลังก์]])

## นายกรัฐมนตรีพลัดถิ่น (มาจากการแต่งตั้งและรับรองโดยพระมหากษัตริย์)

## การก่อการร้าย
หลังจากมีการเปลี่ยนแปลงทางการเมืองในลาว ราชอาณาจักรลาวล่มสลาย ได้มีการก่อตั้งสาธารณรัฐประชาธิปไตยประชาชนลาวขึ้น กลุ่มราชอาณาจักรลาวที่เหลือได้จัดตั้งขบวนการต่อต้านลาวโดยมีเป้าหมายก่อการร้ายเพื่อเปลี่ยนแปลงการปกครองและฟื้นฟูระบอบกษัตริย์โดยได้รับเงินสนับสนุนจากรัฐบาลพระราชอาณาจักรลาวพลัดถิ่น

ต่อมาเมื่อวันที่ 3 มิถุนายน ค.ศ. 2004 นายณรงค์ สุวรรณบุปผา หรือมีชื่อจริงว่า ท้าวสีสุก ไชยแสง อายุ 41 ปี ได้รับการแต่งตั้งจากเจ้าสุริวงศ์ สว่าง เป็นหัวหน้ากลุ่มขบวนการต่อต้านลาวเป็นแกนนำคนสำคัญของขบวนการต่อต้านประเทศลาว ได้นำกำลังติดอาวุธบุกยึดด่านวังเตา เมืองโพนทอง แขวงจำปาสัก ประเทศลาว เมื่อเช้ามืดวันที่ 3 กรกฎาคม ค.ศ. 2000 ได้มีการจับชาวบ้านในพื้นที่ดังกล่าวเป็นตัวประกันไว้จำนวนหนึ่ง ถือเป็นการก่อการร้ายข้ามพรมแดนระหว่างประเทศ 

การตัดสินของศาลประชาชนลาว มีขึ้นภายหลังทางการไทย ส่งตัวผู้ร่วมในขบวนการต่อต้านลาว ให้กับทางการลาวหลังผู้ร่วมขบวนการทั้งหมดพ้นโทษจากการคุมขังในเรือนจำไทย ข้อหาหลบหนีเข้าเมือง

การเคลื่อนไหวของขบวนการต่อต้านลาวได้สร้างความหนักใจแก่รัฐบาลไทย ซึ่งเกรงว่าจะกระทบความสัมพันธ์ระหว่างไทยกับลาว จึงมีการกวาดล้างจับกุมกลุ่มที่เคลื่อนไหวเป็นระลอก

## สื่อวิดิโอ
* 

## อ้างอิง

* RLGE 
*http://www.hmongtoday.com/displaynews.asp?ID=2135 
หมวดหมู่:พระราชอาณาจักรลาว
หมวดหมู่:ขบวนการทางการเมืองในประเทศลาว
หมวดหมู่:ขบวนการต่อต้านคอมมิวนิสต์
หมวดหมู่:รัฐบาลพลัดถิ่น
คณะกรรมการป้องกันผลประโยชน์แห่งชาติ

**คณะกรรมการป้องกันผลประโยชน์แห่งชาติ** (; ลาว: ຄະນະກໍາມະການປ້ອງກັນຜົນປະໂຫຍດແຫ່ງຊາດ) เป็นพรรคการเมืองฝ่ายขวาในลาว ก่อตั้งเมื่อ 10 มิถุนายน พ.ศ. 2501 โดยกลุ่มยังเติร์กของราชวงศ์ พรรคนี้ได้เสนอให้มีการก่อตั้งแนวร่วมระดับชาติเพื่อต่อต้านคอมมิวนิสต์ และคงอยู่ถึงช่วง พ.ศ. 2503-2513

## อ้างอิง

หมวดหมู่:ขบวนการทางการเมืองในประเทศลาว
หมวดหมู่:ขบวนการต่อต้านคอมมิวนิสต์
คณะกรรมการเพื่อเอกราชและประชาธิปไตย

**คณะกรรมการเพื่อเอกราชและประชาธิปไตย** (The Committee for Independence and Democracy) เป็นขบวนการทางการเมืองในลาวที่อาจจะเกี่ยวข้องกับศาสนา เชื่อกันว่าประกอบด้วยอดีตทหาร ชนกลุ่มน้อยชาวม้งและกลุ่มอื่นๆที่ไม่เกี่ยวข้องกับการปกครองระบอบคอมมิวนิสต์ พวกเขากล่าวอ้างความรับผิดชอบในการโจมตีรัฐบาลเมื่อ พ.ศ. 2547
 หมวดหมู่:ขบวนการทางการเมืองในประเทศลาว
หมวดหมู่:ขบวนการต่อต้านคอมมิวนิสต์
ป่าสงวนแห่งชาติเซบั้งนอน

**ป่าสงวนแห่งชาติเซบั้งนอน** () เป็นสถานที่ท่องเที่ยวในแขวงสาละวัน ในประเทศลาว มีเนื้อที่ 1,260 ตารางกิโลเมตร หรือ 787,500 ไร่ อยู่ทางทิศตะวันตกเฉียงเหนือของแขวงสาละวันและมีบางส่วนอยู่ในแขวงสุวรรณเขต ค้นพบและประกาศเป็นป่าสงวนแห่งชาติอย่างเป็นทางการเมื่อ 29 ตุลาคม พ.ศ. 2536 มีอาณาเขตครอบคลุมเมืองต่าง ๆ คือ เมืองสองคอน อาดสะพังทอง (แขวงสุวรรณเขต) เมืองวาปี สาละวัน ตุ้มลาน และละครเพ็ง (แขวงสาละวัน) มีประชากรอาศัยในเขตป่าสงวนกว่า 60 หมู่บ้าน ส่วนใหญ่ประกอบอาชีพทำนา ประมงและหาของป่า บริเวณป่าสงวนเป็นพื้นที่ป่า 87% มีสัตว์ป่าชุกชุม แต่ยังไม่ได้สำรวจอย่างละเอียด มีแม่น้ำเซบั้งนอนไหลผ่าน

หมวดหมู่:การอนุรักษ์ธรรมชาติในประเทศลาว
หมู่บ้าน (ประเทศไทย)

**หมู่บ้าน** เป็นรูปแบบการปกครองลักษณะปกครองท้องที่ นับเป็นเขตการปกครองขนาดเล็กที่สุดของประเทศไทย โดยแบ่งย่อยออกจากตำบลอีกทีหนึ่ง จากข้อมูลเมื่อปี พ.ศ. 2564 ประเทศไทยมีหมู่บ้าน 75,086 หมู่บ้าน และจากข้อมูลสำมะโนประชากรเมื่อปี พ.ศ. 2533 แต่ละหมู่บ้านมีประชากรโดยเฉลี่ย 144 ครัวเรือน หรือ 746 คน หมู่บ้านไม่จำเป็นจะต้องครอบคลุมถิ่นฐานหนึ่งทั้งหมดก็ได้ ชุมชนขนาดใหญ่สามารถแบ่งออกได้เป็นหลายหมู่บ้าน ขณะที่ชุมชนขนาดเล็กสามารถรวมเข้าด้วยกันเป็นหมู่บ้านหนึ่ง ๆ ได้ คำว่า "หมู่บ้าน" มักจะถูกย่อเหลือเป็น "บ้าน" ในชื่อหมู่บ้าน

## การปกครองหมู่บ้าน
ในการปกครองหมู่บ้าน จะเป็นไปตามพระราชบัญญัติลักษณะปกครองท้องที่ พุทธศักราช 2457 โดยกำหนดให้หมู่บ้าน มี **ผู้ใหญ่บ้าน** ทำหน้าที่ปกครองหมู่บ้าน และมีผู้ช่วยผู้ใหญ่บ้าน โดยผู้ใหญ่บ้านจะถูกเลือกขึ้นมาจากประชากรในหมู่บ้านนั้น แล้วจึงได้รับแต่งตั้งจากนายอำเภอท้องที่ ผู้ใหญ่บ้านมีผู้ช่วยสองคน คนหนึ่งรับผิดชอบกิจการของรัฐและอีกคนหนึ่งรับผิดชอบกิจการความมั่นคง นอกจากนี้ยังมีคณะกรรมการหมู่บ้านที่ได้รับเลือกจากสมาชิกในหมู่บ้าน ทำหน้าที่เป็นหน่วยงานที่ปรึกษาของหมู่บ้านนั้น ซึ่งตำแหน่งผู้ใหญ่บ้านนั้นจะยกเลิกมิได้

ในอดีตไม่มีการกำหนดวาระการดำรงตำแหน่งของผู้ใหญ่บ้าน  ต่อมาในปี พ.ศ. 2489 ได้กำหนดให้ผู้ใหญ่บ้านเป็นผู้บรรลุนิติภาวะ และอายุไม่เกิน 60 ปี จากนั้นได้มีการเปลี่ยนแปลงคุณสมบัติของผู้ใหญ่บ้านอีกครั้ง ในปี พ.ศ. 2525 โดยกำหนดให้ผู้ใหญ่บ้านมีอายุ 25 ปีขึ้นไป แต่ไม่เกิน 60 ปี กระทั่งในปี พ.ศ. 2535 ได้มีการกำหนดวาระการดำรงตำแหน่งผู้ใหญ่บ้าน โดยกำหนดเพิ่มเติมในมาตรา 6 (1 ทวิ) ให้กำนัน ผู้ใหญ่บ้าน มีวาระการดำรตำแหน่งคราวละ 5 ปี แต่ในปี พ.ศ. 2551 ได้มีการปรับปรุงวาระการดำรงตำแหน่งอีกครั้ง โดยยกเลิกวาระ 5 ปี แต่ปรับเปลี่ยนมาเป็นการประเมินทุก 5 ปีแทน

ในเทศบาลเมืองหรือเทศบาลนครจะไม่มีหมู่บ้าน แต่จะเรียกว่า "ชุมชน" แทน

## อ้างอิง

หมวดหมู่:หน่วยการบริหารของประเทศไทย

ไทย
มิวสิค บั๊กส์

**มิวสิค บั๊กส์** (อังกฤษ: Music Bugs) เป็นค่ายเพลงอิสระที่ถือกำเนิดมาในยุคเพลงอินดี้เฟื่องฟู โดยมี ธเนศ วรากุลนุเคราะห์ เป็นผู้ก่อตั้งหลังจากหมดสัญญากับทางแกรมมี่ เอ็นเตอร์เทนเมนต์ โดยมีเอ็มจีเอ เป็นผู้ผลิตและจัดจำหน่ายให้ ศิลปินเบอร์แรกของค่าย คือ จิโรจ วรากุลนุเคราะห์ น้องชายคนเล็กของธเนศ ออกอัลบั้มชื่อ แม่แรง และศิลปินที่มีชื่อเสียงที่ถือกำเนิดจากค่ายนี้ คือ บอดี้สแลม, บิ๊กแอส, ลาบานูน เป็นต้น ซึ่งปัจจุบันทั้งสามวงย้ายไปสังกัดจีเอ็มเอ็ม แกรมมี่ อีกครั้ง ในสังกัดค่ายเพลงจีนี่ เรคคอร์ด ในเครือจีเอ็มเอ็ม มิวสิค และปัจจุบัน มิวสิค บั๊คส์เป็นผู้ผลิตและจัดจำหน่ายเอง

## ศิลปินของมิวสิคบั๊กส์
* Peak
* Breakfast in Bed
* Than (ธัญญ์) 
* AT TIME
* THE LOUVE 
* 466
* Bedding Bare
* Zippoe Jelly
* Winky
* Modame Dubois
* Zippoe
* Jean
* Unfollow
* Wafer Cookies
* PATHOMKAN
* Espresso
* HANDMADE
* NICK
* Piia Piia
* เอ็ม อัมรินทร์
* เหลื่อมทอง สนองตัณหา
* BULLY
*Bar-B-Q Chicken

## อดีตศิลปินของมิวสิคบั๊กส์
* จิโรจน์ วรากุลนุเคราะห์
* ละอ่อน
* Friday
* ZIGg
* Girl
* Big Ass
* Bodyslam
* Basher
* Labanoon 
* Oblivious
* Ritalinn
* Harem Belle
* Last Tissue
* Hobbit
* 8th FLOOR
* Housetrap
* Jimmy Revolt
* Bikini
* Underfloor
* The Answer
*YOSITA
*TOP & AuN
*เมย์ น้ำ อร

## อ้างอิง

หมวดหมู่:ค่ายเพลงไทย
หมวดหมู่:บริษัทไทยที่ก่อตั้งในปี พ.ศ. 2539
หมวดหมู่:ค่ายเพลงที่ก่อตั้งในปี พ.ศ. 2539
พิราพร พรานมนัส

**พิราพร พรานพนัส** (ชื่อเล่น **ทราย**) หรือ *ทราย ฟาเรนไฮธ์* จบการศึกษาจากมหาวิทยาลัยธรรมศาสตร์ เริ่มเป็นที่รู้จักครั้งแรกจาก เพลง "ไม่มีสิ่งไหน" ในนามของสตูดิโอโตโม ต่อมาเป็นที่รู้จักมากขึ้นในฐานะนักร้องนำวงฟาเรนไฮธ์ มีเพลงที่ได้รับความนิยมคือ ผิดไหม , น้ำตาคือคำตอบ

## ประวัติ
อดีต หัวหน้านักร้องเพลงสากล ของชมรมดนตรีทียู แบนด์ ของมหาวิทยาลัยธรรมศาสตร์ เริ่มต้นด้วยการเป็นนักร้องไกด์ให้กับศิลปินในเครือจีเอ็มเอ็ม แกรมมี่ จากนั้นก็มีผลงานออกมาในชื่อ "สตูดิโอโตโม่" มีเพลง "ไม่มีสิ่งไหน" เป็นที่รู้จัก เมื่อ รัฐ อภิรัฐ สุขจิตร์ และ ใหญ่ กิตติศักดิ์ โคตรคำ จาก โลโซ และ เชษฐ์ พิเชษฐ์ เครือวัลย์ จาก วายน็อตเซเว่น ได้ตั้งวงดนตรีใหม่ ชื่อ ฟาเรนไฮธ์ ทรายจึงได้เข้ามาเป็นนักร้องนำ มีเพลงฮิตๆ อย่าง ผิดไหม น้ำตาคือคำตอบ เป็นต้น ปัจจุบัน เธอได้แยกตัวออกมาเป็นศิลปินเดี่ยว โดย มีเพลงประกอบละคร และ งานเพลงเก่าที่นำมาร้องใหม่ออกมาเป็นระยะ

## ผลงานเพลง
### ผลงานกลุ่ม

;วง Ztudiotomo

;วงฟาเรนไฮธ์

;ซิงเกิล
#มองหัวจดเท้า
#หมดแล้วที่รักเธอ
#คืนเหงา
#ถึงเวลาต้องเรียนรู้
#ต้องรอหรือต้องลืม

### ผลงานเดี่ยว

## แหล่งข้อมูลอื่น
*http://facebook.com/zairockfahrenheit

หมวดหมู่:นักร้องหญิงชาวไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:ศิลปินสังกัดจีเอ็มเอ็มทีวี เรคคอร์ดส
หมวดหมู่:นักแต่งเพลงชาวไทย
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
ตำบล (ประเทศไทย)

**ตำบล** เป็นหน่วยการปกครองท้องที่ในประเทศไทยซึ่งมีขนาดเล็กกว่าอำเภอและจังหวัด จึงจัดว่าเป็นเขตการปกครองระดับที่สาม จากข้อมูลเมื่อปี พ.ศ. 2552 ประเทศไทยมี 9,652 ตำบล ไม่รวมอีก 180 แขวงในกรุงเทพมหานคร ซึ่งถือว่าเป็นเขตการปกครองในระดับเดียวกัน แต่ละอำเภอมีประมาณ 8-10 ตำบล ในภาษาอังกฤษ คำว่าตำบลนี้มักจะใช้คำว่า "township" หรือ "subdistrict" ซึ่งอันหลังนี้เป็นการแปลที่ได้รับการแนะนำ แต่ก็พบว่ามีการใช้ subdistrict แปลคำว่า กิ่งอำเภอเช่นกัน เขตการปกครองที่เล็กกว่าตำบลคือ หมู่บ้าน ซึ่งในประเทศไทยมี 74,956 หมู่บ้าน เฉลี่ยแล้วตำบลหนึ่งจะมี 10 หมู่บ้าน ท้องที่ที่อยู่ในนครหรือเมืองจะไม่มีการแบ่งเขตการบริหารออกเป็นหมู่บ้าน แต่จะเรียกเป็น "ชุมชน" แทน

## ประวัติศาสตร์
การปกครองในระดับตำบลนี้มีประวัติศาสตร์อันยาวนาน ครั้งหนึ่งเคยเป็นเขตการปกครองระดับสองในพื้นที่ที่อยู่ภายใต้การบริหารโดยเมืองในส่วนภูมิภาคในคริสต์ศตวรรษที่ 19 ผู้ว่าราชการจังหวัดมักจะได้รับการแต่งตั้งเป็นกำนันหรือพัน (commune elder) คำว่า "พัน" ที่หมายถึงจำนวนนั้น หมายถึงข้อเท็จจริงที่ว่าตำบลหนึ่ง ๆ ควรจะมีชายฉกรรจ์ราว 1,000 คน นอกจากนี้คำว่าพันยังถูกใช้เป็นยศทางทหารสำหรับผู้ปกครองตำบล

ในการปฏิรูปการปกครองซึ่งเริ่มต้นขึ้นในปี พ.ศ. 2435 โดยสมเด็จพระเจ้าบรมวงศ์เธอ กรมพระยาดำรงราชานุภาพ เสนาบดีกระทรวงมหาดไทยพระองค์แรกของไทย การแบ่งเขตการปกครองจังหวัดออกเป็นสามระดับยังคงดำเนินต่อไป การปกครองทั้งสามระดับนั้นได้แก่ อำเภอ ตำบล และหมู่บ้าน

ตามพระราชบัญญัติสภาตำบลและองค์การบริหารส่วนตำบล พ.ศ. 2537 และรัฐธรรมนูญแห่งราชอาณาจักรไทย พุทธศักราช 2540 การปกครองระดับตำบลได้กระจายอำนาจไปสู่หน่วยการปกครองท้องถิ่นซึ่งมีสภาตำบลที่ได้รับการเลือกตั้ง ขึ้นอยู่กับขนาดและรายได้จากภาษี ตำบลอาจอยู่ภายใต้การบริหารจัดการโดยองค์การบริหารส่วนตำบลหรือสภาตำบลก็ได้ องค์การบริหารส่วนตำบลและสภาตำบลนี้ประกอบด้วยผู้แทนสองคนจากแต่ละหมู่บ้านในตำบลนั้น ในบรรดาผู้แทนนั้นจะมีการเลือกประธาน ผู้ซึ่งในทางปฏิบัติแล้ว ประธานคนนี้มักจะเป็นกำนันของตำบลนั้น พื้นที่ตำบลซึ่งเป็นส่วนหนึ่งของเทศบาลจะอยู่ภายใต้การบริหารจัดการโดยสภาเมือง ในกรณีที่มีบางส่วนเท่านั้นที่อยู่ในเขตเทศบาล ส่วนที่เหลือจะอยู่ภายใต้การบริหารจัดการขององค์การบริหารส่วนตำบล ตำบลที่ติดกันในอำเภอเดียวกันจะมีองค์การบริหารส่วนตำบลร่วมรับผิดชอบมากกว่าหนึ่งตำบลก็ได้

## การปกครองตำบล
ในหนึ่งตำบลจะมี *กำนัน* ทำหน้าที่ปกครองท้องที่ตำบลนั้นๆ ตรวจตรารักษาความปกติเรียบร้อยในตำบล การว่ากล่าวราษฎรในตำบลนั้นให้ประพฤติตามพระราชกำหนดกฎหมาย การป้องกันภยันตรายและรักษาความสุขสำราญของราษฎรในตำบลนั้น หรือการรับกิจสุขทุกข์ของราษฎรในตำบลนั้นขึ้นร้องเรียนต่อผู้ว่าราชการจังหวัด นายอำเภอ และรับข้อราชการมาประกาศแก่ราษฎรในตำบลนั้น หรือจัดการตามพระราชกำหนดกฎหมาย 

กำนันมีผู้ช่วยปฏิบัติงานเรียกว่า *สารวัตรกำนัน* ทำหน้าที่เป็นผู้ช่วยและรับใช้สอยของกำนัน และ *แพทย์ประจำตำบล* ทำหน้าที่สอดส่องดูแลปัญหาโรคภัย และโรคระบาดต่าง ๆ

## หนึ่งตำบลหนึ่งผลิตภัณฑ์

ช่วงที่ทักษิณ ชินวัตรดำรงตำแหน่งนายกรัฐมนตรี ได้ริเริ่มโครงการซึ่งทุกตำบลจะเลือกสินค้าท้องถิ่นที่แตกต่าง จากนั้นโครงการจะช่วยประชาสัมพันธ์ผลิตภัณฑ์ เช่นเดียวกับช่วยเหลือในการปรับปรุงการผลิตให้ทันสมัย ร้านค้าที่ขายผลิตภัณฑ์โอทอปจะตั้งอยู่ในอำเภอเมืองของแต่ละจังหวัด

## ดูเพิ่ม
* รายชื่อตำบลในประเทศไทย
* การจัดระเบียบของรัฐบาลไทย

## อ้างอิง

## แหล่งข้อมูลอื่น
* ไทยตำบล ดอตคอม  ข้อมูลตำบลและผลิตภัณฑ์ประจำตำบล

หมวดหมู่:หน่วยการบริหารของประเทศไทย

ไทย
สวินดัน

**สวินดัน** () เป็นเมืองในวิลต์เชียร์เคาน์ตี สหราชอาณาจักร ภาคตะวันตกเฉียงใต้ของอังกฤษ อยู่ห่างจากกรุงลอนดอน 130 กิโลเมตร ทางทิศตะวันตก จากการสำรวจประชากรในปี ค.ศ. 2001 มีประชากรในพื้นที่เมือง 155,432 คน เมืองผลิตเครื่องอิเล็กทรอนิกส์และเสื้อผ้า

## แหล่งข้อมูลอื่น

*Swindon.gov.uk Borough Council website
*Visit Swindon  Official tourism website
*

หมวดหมู่:เมืองในเทศมณฑลวิลต์เชอร์
ภาวะพร่องเอนไซม์ไรโบส-5-ฟอสเฟตไอโซเมอเรส

**ภาวะพร่องเอนไซม์ไรโบส-5-ฟอสเฟตไอโซเมอเรส** () เป็นโรคซึ่งทำให้มีการกลายพันธุ์ในเอนไซม์ไรโบส-5-ฟอสเฟตไอโซเมอเรส ซึ่งเป็นส่วนหนึ่งของเพนโทสฟอสเฟตพาธเวย์ โรคนี้มีผู้ป่วยที่ได้รับการยืนยันการวินิจฉัยเพียงรายเดียว ปัจจุบันเชื่อว่าเป็นโรคที่หายากที่สุดโรคหนึ่ง และถือเป็นความผิดปกติแต่กำเนิดของกระบวนการสร้างและสลายอย่างหนึ่ง

ผู้ป่วยเป็นเด็กชายเกิดใน ค.ศ. 1984 ได้รับการวินิจฉัยด้วยการตรวจเอ็มอาร์ไอพบว่ามีความผิดปกติของไวท์แมทเทอร์ (โรคสมองเนื้อขาว หรือ leukoencephalopathy) ผลการวิเคราะห์โปรไฟล์ SPECT พบว่ามีการเพิ่มขึ้นของระดับของ โพลีออล อาราบิทอล, ไรบิทอล และอีริธรอลซึ่งทำให้ต่อมาสามารถพบการกลายพันธุ์ที่เป็นสาเหตุของโรคนี้ได้ คือการเกิด stop codon ก่อนตำแหน่งที่ควรจะเป็น และมี missense mutation ในยีน RPI

หลังจากมีการรายงานกรณีผู้ป่วยโรคนี้ใน ค.ศ. 1999 จนถึงปัจจุบันก็ยังไม่มีรายงานโรคนี้อีก ความพยายามที่จะหาสาเหตุที่ทำให้โรคนี้เป็นโรคหายากขนาดนี้ทำให้พบว่าผู้ป่วยรายนี้มีการผสมของอัลลีลแบบที่พบได้ไม่บ่อย คืออัลลีลหนึ่งเป็นอัลลีลซึ่งไม่ทำงานเลยโดยสิ้นเชิง ส่วนอีกอัลลีลหนึ่งถอดรหัสออกมาเป็นเอนไซม์ที่ทำงานได้บางส่วน นอกจากนี้อัลลีลซึ่งทำงานได้บางส่วนนี้ยังมีความบกพร่องของการแสดงออกในเซลล์บางเซลล์อีกด้วย ทำให้เซลล์บางเซลล์ของผู้ป่วยมีการทำงานของ RPI ในระดับหนึ่ง ในขณะที่เซลล์อื่นไม่มีเลย

สาเหตุเชิงโมเลกุลที่ทำให้ผู้ป่วยโรคนี้มีอาการยังไม่เป็นที่ทราบแน่ชัด ทฤษฎีหนึ่งเชื่อว่าผู้ป่วยอาจไม่มีไรโบส-5-ฟอสเฟตเพียงพอที่จะใช้ในการสังเคราะห์อาร์เอ็นเอ อีกทฤษฎีหนึ่งเชื่อว่าเป็นผลจากพิษของระดับ D-ribitol และ D-arabitol ที่สะสมในร่างกาย

## อ้างอิง

หมวดหมู่:โรคหายาก
หมวดหมู่:ความผิดปกติแต่กำเนิดของกระบวนการสร้างและสลาย
หมู่เกาะโซไซเอตี

**หมู่เกาะโซไซเอตี** () หรือ **อีลเดอลาซอซีเยเต** ( มีชื่อทางการว่า *Archipel de la Société;* ) เป็นหมู่เกาะในมหาสมุทรแปซิฟิก ทางตอนใต้ เป็นส่วนหนึ่งของเฟรนช์โปลินีเซีย มีเมืองหลวงคือ ปาเปเอเต หมู่เกาะประกอบด้วย 2 กลุ่ม คือ หมู่เกาะวินด์เวิร์ด (เกาะตาฮีตี เกาะโมโอเรอา และเกาะขนาดเล็กอีกหลายเกาะ) และหมู่เกาะลีเวิร์ด เป็นหมู่เกาะที่เกิดจากภูเขาไฟและมีพื้นที่เป็นภูเขา ผลิตเนื้อมะพร้าวตากแห้งและไข่มุก

ในปี ค.ศ. 1767 กัปตันแซมวล วอลลิส อ้างสิทธิครอบครองหมู่เกาะให้แก่อังกฤษ ต่อมา ค.ศ. 1768 หลุยส์-อ็องตวน เดอบูแก็งวีล นักเดินเรือได้อ้างสิทธิให้แก่ฝรั่งเศสแต่ไม่ได้รับการยอมรับในเวลานั้น ในปีเดียวกันกัปตันเจมส์ คุก พร้อมคณะเดินทางของบริติชรอยัลโซไซเอตี จึงเป็นที่มาของชื่อเกาะ ต่อมามีสถานภาพเป็นดินแดนใต้อารักขาของฝรั่งเศส ในปี ค.ศ. 1843

## อ้างอิง

## แหล่งข้อมูลอื่น
* 

หมวดหมู่:เฟรนช์พอลินีเชีย
หมวดหมู่:เกาะในมหาสมุทรแปซิฟิก
แม่น้ำเซนต์ลอว์เรนซ์

**แม่น้ำเซนต์ลอว์เรนซ์** (; , ) เป็นแม่น้ำในรัฐออนแทรีโอและรัฐเกแบ็ก ประเทศแคนาดา มีความยาว 1,197 กิโลเมตร ปากแม่น้ำมีความกว้างมากถึง 145 กิโลเมตร โดยถือเป็นปากแม่น้ำที่ใหญ่ที่สุดในโลก มีเกาะตั้งอยู่บนลำน้ำหลายเกาะ บางตอนขยายกว้างออกเป็นทะเลสาบขนาดเล็ก

แม่น้ำไหลออกจากทะเลสาบออนแทรีโอขึ้นไปทางตะวันออกเฉียงเหนือ เป็นเส้นเขตแดนระหว่างรัฐนิวยอร์ก สหรัฐอเมริกากับรัฐออนแทรีโอ ประเทศแคนาดา จนถึงเมืองคอร์นวอลล์ ไหลผ่านเข้ารัฐเกแบ็กทางตอนใต้และไหลต่อไปทางทิศตะวันออกเฉียงเหนือ จนลงอ่าวเซนต์ลอว์เรนซ์ มหาสมุทรแอตแลนติก  มีแควสำคัญ ได้แก่ แม่น้ำออตตาวา แม่น้ำแซงมอรีซ และแม่น้ำแซกิเนย์ไหลมาบรรจบทางด้านเหนือ แม่น้ำริเชลู แม่น้ำยาแมสกา แม่น้ำเซนต์แฟรนซิส และแม่น้ำโชดีแยร์ไหลมาบรรจบทางด้านใต้ เมืองสำคัญที่ตั้งอยู่ริมฝั่งแม่น้ำได้แก่ มอนทรีออลและนครเกแบ็ก

เรือขนาดใหญ่สามารถเดินเรือได้ตลอดทั้งสาย เนื่องจากมีการขุดคลอง สร้างเขื่อนและประตูน้ำไว้เป็นระยะ ๆ เพื่อให้มีร่องน้ำลึกสม่ำเสมอ เส้นทางเดินเรือนี้เรียกว่า เซนต์ลอว์เรนซ์ซีเวย์ ยังสามารถเดินเรือมายังกลุ่มทะเลสาบเกรตเลกส์ได้อีกด้วย 

## อ้างอิง

เซนต์ลอว์เรนซ์
เซนต์ลอว์เรนซ์
หมวดหมู่:รัฐออนแทรีโอ
หมวดหมู่:รัฐเกแบ็ก